Stanisław Konarski

Stanislas Konarski (in lingua polonese: Stanisław Konarski; su authentic nomine era Hieronim Franciszek Konarski), nascite 30 de septembre 1700 in Żarczyce; morite 3 de augusto 1773 in Varsovia (Polonia), era un inseniator polonese e scriptor. Ille meliorava inseniamento; ille scribeva libros politic, poemas, e pieces de theatro. Ille era un monacho - membro del ordine de Piaristas; ille apportava le Seculo de Luces in Polonia.


Inter 1725 e 1727 Konarski studeva al Collegium Nazarenum in Roma, ubi ille deveniva un inseniator de rhetorica. Post isto, pro meliorar su proprie cognoscentia, ille curreva Francia, Germania e Austria. In 1730 ille retornava a Polonia e comenciava laborar super un nove texto de lege polonese ("Volumina legum"). 

Ab 1736 Konarski inseniava al Collegium Resoviense in Rzeszów e in 1740 ille initiava le Collegium Nobilium in Varsovia, un schola pro filios del gente de alte classe social (szlachta). Depost, ille meliorava inseniamento de Piaristas in Polonia, in un methodo que accorda con su proprie programma de inseniamento (Ordinationes Visitationis Apostolicae..., 1755). Su melioramentos deveniva un puncto momentose in le lucta de seculo 18 pro modernisar le systema de inseniamento polonese.

In le principio, Konarski era ligate politicamente con Rege Stanislas Leszczynski; ulteriormente, ille adiva al "Familia" de Czartoryski e a Rege Stanislas August Poniatowski. Ille prendeva parte in le illustre "dinars de jovedi". Stanislas August Poniatowski injungeva a facer un medalia in le honor de Konarski, con su effigie. Il era scribite in latino: Sapere auso ("qui era brave pro esser sapiente").

Categoria:Gente polonese
Categoria:Scriptores
Categoria:Educatores